Diari Oficial de la Generalitat Valenciana


Sumari del DOGV 8594, del 18-07-2019 (2019/6770)

RESOLUCIÓ de 26 de juny de 2019, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, realitzada per l'Ajuntament de Carcaixent a favor de la Generalitat del Conservatori Professional de Música i Dansa Mestre Vert situat en la plaça de Boscà d'aquest municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8594

Data del DOGV
:   18-07-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/6770


Data del document
:   26-06-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de juny de 2019, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, realitzada per l'Ajuntament de Carcaixent a favor de la Generalitat del Conservatori Professional de Música i Dansa Mestre Vert situat en la plaça de Boscà d'aquest municipi. [2019/6770]  
L'Ajuntament de Carcaixent en acord de 22 de febrer de 2017, modificat per acord de 31 de maig de 2017, va aprovar la cessió a favor de la Generalitat del Conservatori Professional de Música i Dansa Mestre Vert situat en la plaça de Boscà d'aquest municipi.  
Mitjançant escrit de 2 d'octubre de 2017 la Sotssecretaria de la Conselleria d'Educació, Investigació Cultura i Esport s'ha proposat l'acceptació de la cessió de la propietat de l'immoble mitjançant mutació demanial externa.  
La cessió s'efectua segons el que es disposa en l'article 37 de la Llei 14/2003, de patrimoni de la Generalitat i la disposició addicional onzena de la llei esmentada que regula la mutació demanial.  
Segons aquest article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la seua titularitat quan resulte necessària per al compliment dels seus fins. L'Administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserve el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'Administració transmitent, integrant-se en el seu patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. En conseqüència, una vegada perfeccionada la cessió i acceptació, l'immoble queda automàticament afecte al servei públic educatiu i adscrit a la Conselleria d'Educació, Cultura i Esport, a qui correspon la seua administració, defensa i conservació.  
En conseqüència, sobre la base dels articles de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, mitjançant mutació demanial, realitzada per l'Ajuntament de Carcaixent de l'immoble situat en la plaça de Boscà d'aquest municipi on se situa el Conservatori Professional de Música i Dansa Mestre Vert.  
Consta inscrit en el Registre de la Propietat d'Alzira 1 al tom 1735, llibre 302, foli 166, finca 24786, inscripció 1a.  
Referència cadastral: 2901206TW2774V2117TJ  
La parcel·la s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Carcaixent s'efectua amb la condició de destinar l'immoble a conservatori integrat en la xarxa autonòmica de conservatoris.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic educatiu i adscrit a la Conselleria d'Educació, Cultura i Esport a qui correspon les competències demanials sobre aquest, inclosa l'administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Quart  
Notificar la present resolució a l'Ajuntament cedent i procedir-ne a la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la notificació, davant el jutjat contenciós administratiu de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar recurs potestatiu de reposició, en el termini d'un mes comptat a partir de l'endemà de la notificació, davant l'òrgan que va dictar l'acte de conformitat amb el que es preveu en l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjudici que es puga exercitar qualsevol altre que s'estime procedent.  
  
  
València, 26 de juny de 2019.- El conseller d'Hisenda i Model Econòmic: Vicent Soler i Marco.